Title: Od 1
Author: Owner
Last saved by: Goran Stojic

REPUBLIČKI ZAVOD ZA STATISTIKU, ODELJENJE U NIŠU

   Od 1. oktobra anketa o strukturi poljoprivrednih gazdinstava

*Za potrebe sprovođenja ankete biće angažovano na teritoriji cele Srbije 536 anketara, dok će za Nišavski, Pirotski i Toplički okrug taj broj biti 50
*Prikupljanje informacija omogućiće, pre svega, izradu preseka  stanja u oblasti poljoprivrede na teritoriji Republike Srbije, što će biti od koristi  kreatorima agrarne politike, lokalnoj upravi  i poljoprivrednim proizvođačima radi boljeg planiranja poljoprivredne proizvodnje

             Od 1. oktobra do 30. novembra ove godine anketari Republičkog zavoda za statistiku posetiće 120.000 poljoprivrednika kako bi sproveli anketu o strukturi poljoprivrednih gazdinstava u Srbiji, a anketom će biti obuhvaćena i poljoprivredna gazdinstva na teritoriji Nišavskog, Pirotskog i Topličkog okruga. Anketa se sprovodi u trogodišnjoj periodici, između dva popisa poljoprivrede, a finansira se iz pretpristupnih fondova EU u okviru Nacionalnog programa IPA 2016.
            Za potrebe sprovođenja ankete biće angažovano na teritoriji cele Srbije 536 anketara, dok će za Nišavski, Pirotski i Toplički okrug taj broj biti 50. Javni poziv za prijavu kandidata biće raspisan  15.avgusta u sredstvima javnog informisanja i na sajtu RZS.Prijavljivanje kandidata vršiće se isključivo putem veb aplikacije i trajaće do 21.avgusta, saznajemo od Vukice Stojanović, načelnika Odeljenja RZS u Nišu.
         “Kandiadti koji se prijavljuju za anketare moraju da budu  državljani Republike Srbije, da su punoletni i da imaju stečeno najmanje srednje obrazovanje  u četvorogodišnjem trajanju kao i da protiv njih nije podignuta optužnica ili pokrenuta istraga”, kaže Vukica Stojanović. “Prednost pri izboru imaće kandidati sa srečenim obrazovanjem u poljoprivrednoj struci  i poznavanjem rada na računaru. Pored toga, prednost će se dati i kandidatima sa sopstvenim vozilom  za rad   budući da je u pitanju terenski rad. Anketari će biti lako prepoznatljivi jer pored toga što će morati da se predstave vlasnicima poljoprivrednog gazdinstva imaće i indentifikacione kartice sa pečatom RZS-a”.
       Vlasnici poljoprivrednih gazdinstava koji će biti anketirani, blagovremeno, će o tome biti obavešteni pismenim putem. Svako gazdinstvo dobiće pismo obaveštenja da je u slučajnom uzorku i ilustraciju , infografik sa aktualnim podacima koji se odnose na poljoprivredu regiona  i opštine kojoj gazdinstvo pripada.
        “Anketom će biti prikupljani podaci koji se odnose na identifikaciju gazdinstva, njegovu lokaciju, rapoloživom zemljištu, korišćenom poljoprivrednom zemljištu po kategotiji i ostvarenoj biljnoj proizvodnji, broju stoke, po vrstama i kategoriji, broju pčelinjih društava i ostvarenoj stočarskoj proizvodnji”, objašnjava naša sagovornica. “Tu su još i podaci o poljoprivrednoj mehanizaciji , upotrebi i prodaji poljoprivrednih proizvoda, ali i ostala pitanja u vezi sa gazdinstvom poput pitanja da li je gazdinstvo registrovano u Registru gazdinastava Ministarstva poljoprivrede, ali i da li se bavi organskom proizvodnjom”.
        Tačnost odgovora dobijenih u anketi  doprineće sticanju sazananja u vezi sa realnim stanjem u poljoprivredi u Republici Srbiji. To je od posebnog značaja za sve buduće korisnike agrarnih  podataka, a posebno za davoce podataka, koji će moći bolje da planiraju  poljoprivrednu proizvodnju, da se prijavljuju kod nacionanih i evropksih fondova za podršku u poljoprivredi  i dobiju saznanja o tome u koju bi poljoprivrednu granu trebalo investirati. Ušeće u anketi je obavezno  i u skladu sa Zakonom o zvaničnoj statistici.
        Anketa je od posebnog značaja jer je popis poljoprivrede u Srbiji sproveden 2012.godine, posle više od 50 godina. U skladu sa standardima Evropske unije , popis poljoprivrede se sprovodi svake desete godine, naredni je planiran 2021.godine, a između dva popisa, u trogodišnjoj periodici, sprovodi se anketa o strukturi poljoprivrednih gazdinstava.
        “Prikupljanje informacija omogućiće, pre svega, izradu preseka  stanja u oblasti poljoprivrede na teritoriji Republike Srbije, što će biti od koristi  kreatorima agrarne politike, lokalnoj upravi  i poljoprivrednim proizvođačima radi boljeg planiranja poljoprivredne proizvodnje”, ističe Vukica Stojanović.

                                     V.Petrović
LEG:OD KORISTI ZA KREATORE AGRARNE POLITIKE KAO I ZA DOMAĆINSTVA:Vukica Stojanović
LEG:UČEŠĆE U ANKETI OBAVEZNO,U SKLADU SA ZAKONOM:Zavod za statistiku

(Projekat “Nišlije se uključuju u odlučivanje” sufinansiran iz budžeta grada Niša)